Here is a page extracted from Wikipedia that may contain CSS, HTML, and a lot of unformatted text.

Title: محمد احمد رمضان
Content: محمد احمد رمضان ابراهيم احمد هو لاعب كاراتيه من مصر بطل عالم و افريقيا ؛ يلعب فى النادي الاهلي المصري و نادي اس بي ان ڤيرنون الفرنساوى وفريق منتخب مصر القومي.

حياته 
محمد احمد رمضان ابراهيم احمد من مواليد يوم 9 اغسطس سنة 1995 فى القاهره و حاصل علي الكتير من البطولات المحلية و العالمية والقارية ، بدأ مسيرته فى الكاراتيه من أن كان عمره 4 سنين فى النادي الأهلي الرياضي فى مصر بعدين كان يمارس الكاتا (الاستعراض الحركي للقتال فى الكاراتيه) والكوميتيه (القتال الفعلي فى رياضة الكاراتيه)مع بعضلحد سنة 2005 بعدين قرر التخصص فى الكوميتيه  سنة  2006 ، اخد أول ميدالية برونزية محلية فى بطولات الجمهورية  سنة  2007 بعدين اول ذهبية محلية فى بطولات الجمهورية  سنة  2009 وكان عمره 14  سنه  بس ، بعدين دخل منتخب مصر عام 2013 ، واخد أول ميدالية له فى فئة الكبار (-75 كجم) فى بطولة البريمير ليج عام 2014 وكان يبلغ من العمر 18  سنه  بس فى استاد "بيير دي كوبرتان" ، تعرض بعدها لإصابة خطيرة فى كتفه فى نص عام 2014 مما منعه من إنهاء الموسم ، بعدين عاد  سنة  2015 و كسب بأول بطولة عالم له فى بطولة العالم تحت 21  سنه  و الميدالية الذهبية فى بطولة البحر الأبيض المتوسط والميدالية الفضية فى بطولة دبي المفتوحة للكبار ، ليتعرض بعدها  سنة  2016 لاصابه خطيرة فى معصمه مما جعله يبتعد عن الملاعب مرة اخري لاجراء عملية جراحية و منعته من إنهاء الموسم وأثرت على مستواه بشكل سيء  سنة  2017 دون أي تصنيف عالمي بسبب فقدانه كل نقاط التصنيف العالمي لأنه لم ينافس فى أي بطولة ، ليعود مرة اخري للملاعب  سنة  2018 للمنافسه فى فئة وزن جديد (-84 كجم) ، بعدين انضم إلى اس بي ان فيرنون (النادي الفرنسي) كاعارة فى بطولات محددة وعاد خطوة بخطوة مرة اخري إلى التصنيف العالمي بعد فوزه ببعض البطولات الدولية من سيريس أ و البريمير ليج فى تشيلي والصين وفرنسا لحد  بقا العاشر فى التصنيف العالمي (-84 كجم) و المركز التسعتاشر  فى الترتيب الأولمبي بحلول  يونيه 2020 والأول بين اللاعبين الأفارقة فى الفئة الأولمبية (+75 كجم) والفئة العالمية (-84 كجم) بعد تحقيق الميدالية القارية فى فبراير 2020 ، والجدير بالذكر انه حاصل علي وسام الرياضة من الطبقة التالتة من الرئيس عبد الفتاح السيسي بعد حصوله علي الميدالية البرونزية فى بطولة دورة الألعاب الافريقية 2019.

البطولات الرسمية 
البطولات الرسمية هيا بطولات منظمة من قبل الاتحاد الدولي أو الاتحاد القاري الخاص بكل قارة مقتصرة علي المنتخبات بس (اتحادات الكاراتيه حول العالم) و غير مسموح باشتراك اي اندية أو جهه اخري.

 2015

- الميدالية الذهبية فى بطولة البحر المتوسط النسخة الرابعة والعشرون تحت 21- (اسكندرية، مصر) ميزان -75 كجم.

- الميدالة الفضية فى بطولة العالم تحت 21- (جاكرتا، اندونيسيا) ميزان -84 كجم.

 2019

- الميدالية الذهبية فى بطولة إفريقيا رجال- (جبورون، بتسوانا) - فرق قتال.

- الميدالية البرونزية فى بطولة دورة الألعاب الإفريقية- (الرباط، المغرب) - فرق قتال.

 2020

- الميدالية الفضية فى بطولة إفريقيا رجال- (طنجة، المغرب) ميزان -84 كجم.

- الميدالية الفضية فى بطولة إفريقيا رجال- (طنجة، المغرب) - فرق قتال.

البطولات الدوري العالمي والسيرياس 
هي بطولات مفتوحة عالمية منظمة من قبل الاتحاد الدولي للكاراتيه..وهي عبارة عن جولات فى بلاد مختلفة تحت نفس المسمي ويسمح بأشتراك أي لاعب من اي جهه (اندية أو منتخبات)

 2014

- الميدالية الفضية فى بطولة الدوري العالمي - (باريس، فرنسا) ميزان -75 كجم.

 2018

- الميدالية البرونزية فى بطولة السيرياس أ - (سنتياجو، تشيلي) ميزان -84 كجم.

- ميدالية برونزية فى بطولة السيرياس أ -(شنغاي، الصين) ميزان -84 كجم.

 2019

- الميدالية البرونزية فى بطولة الدوري العالمي - (باريس، فرنسا) ميزان -84 كجم.

 2020

- الميدالية الذهبية فى بطولة الدوري العالمي - (باريس، فرنسا) ميزان -84 كجم.

 2021

- الميدالية البرونزية فى بطولة الدوري العالمي - (اسطنبول، تركيا) ميزان -84 كجم.

- الميدالية البرونزية فى بطولة الدوري العالمي - (القاهرة، مصر) ميزان -84 كجم.

شوف كمان 
 شخصيات مصريه مشهوره
 سكان مصر
 مصر القديمه
 مصريين
 مصر

مصادر 

مصريين
مشاهير مصريين
مشاهير
مشاهير حسب البلد